
Rhan B (i)

	Yn ystod y misoedd cyntaf yn lleoliad, trwy baratoi a chyflwyno fy meicrowers a hefyd wrth fod ar leoliad yn Ysgol Crughywel rwyf wedi dysgu sut i gyrraedd y safonau SAC. Rwyf wedi dysgu’r anghenion sydd angen bwrw er mwyn bod yn athrawes lwyddiannus ond rwyf hefyd wedi cael y cyfle i arbrofi technegau dysgu gwahanol. Yn ystod y traethawd rwyf yn trafod rhai o rain sydd yn berthnasol i fi, yn esbonio pam mae’n rhaid defnyddio a sut rwyf wedi rhoi i mewn i ymarfer yn ystod fy amser ar fy lleoliad.

Ar draws yr holl bynciau yn yr ysgol, mae’n angenrheidiol i ddilyn cynllun gwaith sef cynllun sydd yn diffinio pa waith dylai cael ei gyflawni yn y dosbarth. Dylai gwers gyntaf y cynllun dechrau o’r dechrau, yn cynnwys geiriau allweddol bydd yn cael ei astudio trwy gydol y topig a beth yn union bydd cynnwys gwersi'r dysgwyr. Wrth i’r gwersi yn y cynllun mynd ymlaen bydd lefelau o anhawster a meddwl yn cynyddu. Mae’r syniad hyn yn ymledu ar theori Bloom (Anderson and Bloom, 2001). Yn ôl theori Bloom, mae yna 6 categori gwahanol sydd yn cael ei gymhwyso at ddysgu, gyda’r un cyntaf, gwybodaeth, yn y sgil fwyaf pwysig i gael. Heb wybodaeth ni fydd hi’n bosib rhoi'r 5 sgil arall i mewn i ymarfer o fewn y dosbarth dysgu. Mae’n rhaid sicrhau bod pob dysgwr yn deall bwriad a holl gynnwys y wers cyn gallu symud ymlaen. Gallwch ddefnyddio tasg orffenedig ar ddiwedd pob gwers er mwyn gwirio dealltwriaeth. Wnes i hyn yn fy meicrowers, gan ofyn i’r dysgwyr crynhoi beth oedden nhw wedi dysgu yn ystod y wers yn ffurf Trydar. Buodd hyn yn rhoi’r cyfle i mi weld beth wnaeth y dysgwyr deall ond hefyd pa sgiliau sydd angen gweithio arno yn y wers nesaf. Gall gwneud hyn trwy roi yn ffurf cychwynnwr yn y wers nesaf tra dal yn dilyn cynllun gwaith ond hefyd yn gweithio ar y sgiliau penodol fel sydd yn cael ei esbonio yn theori Bloom. Er hynny, credai Dweck (2000) bod yr effaith mae athrawon yn cael ar y dysgwyr yn effeithio ar eu cynnydd, os oes ganddyn nhw athrawon twf meddwl positif bydd hyn yn cael effaith ar y dysgwyr. Bydd eisiau arnyn nhw i lwyddo ac yn y pendraw teimlo bod nhw yn gallu gwella eu hunain. Trwy ddefnyddio adnoddau sydd yn rhoi’r dysgwyr y cymhelliant i eisiau dysgu bydd hyn felly yn cael effaith ar eu datblygiad i ddysgu.

Wrth ddysgu, bu athrawon yn defnyddio nifer o theorïau dysgu ac addysgeg sydd yn cyd-fynd gyda bwriad y wers. Wrth baratoi fy meicrowers, penderfynais i ddilyn Parth Datblygiad Procsimal Vygotsky (1978), yn gweithio ar y gefnogaeth mae dysgwyr yn cael trwy'r proses o scaffoldio. Mae’r PDP yn dangos y bwlch sydd rhwng yr hyn mae’r dysgwr yn gallu gwneud a’r hyn sydd yn bosib iddyn nhw wneud gyda chymorth. Ac felly gyda chymorth y PDP mae gan y dysgwyr y gallu i gymryd y cam nesaf i ddatblygu eu hunain. Gweithiodd hwn yn dda iawn yn ystod fy meicrowers, rhoddais y cyfle i’r dysgwyr cymryd rhan yn waith grŵp a gwaith pâr ac felly roedd y dysgwyr yn arwain ac annog ei gilydd i wella safon eu Cymraeg ond hefyd i wella eu gwybodaeth ar y topig cafwyd ei addysgu. Mae’r proses yma yn dod o ddamcaniaeth datblygiad Jerome Bruner (1976), sydd yn symud yn bellach ymlaen ond dal i gytuno a syniadau Vygotsky o sgaffoldio. Bydd gan y dysgwyr mwy gwybodus y cyfle i gychwyn a chyfoethogi unigolyn llai abl i addysgu drwy scaffoldio yn defnyddio technegau a thrafodwyd megis trafod, holi, annog ac arwain. Gan ddefnyddio’r proses yma mae’n galluogi’r dysgwyr a’r oedolyn i gyrraedd gol penodol gan wrth ddefnyddio rhyngweithiad strwythurol.

Trwy gydol eu bywydau addysg, mae nifer o ddisgyblion yn dioddef o anawsterau wrth wneud eu gwaith. Gall hyn amrywio o dasgau fel darllen a deall, i drefnu eu hunain ac i fynegi eu hunain mewn iaith. Mae anghenion dysgu megis ASD, Dyslecsia ac ADHD yn ffactorau sydd yn cyfrannu at yr anawsterau tuag at y tasgau. Dywed Nuthall (2007) bod pob dysgwr yn wahanol a chredai fod hyn i lawr i’r effaith mae strategaethau dysgu yn cael ar unigolion. Cytuna Torn a Bennett (2011) efo’r datganiad yma, ond yn ychwanegu fod y dosbarth dysgu yn dueddol o fod yn adlewyrchiad o gefndiroedd y disgyblion. Arweinir hyn felly at y disgyblion yn ymateb at dasgau gwahanol yn ffurf wahanol. Yn ôl Allison a Tharby (2017) mae’n rhaid i ni symud disgyblion o feddylfryd sefydlog i feddylfryd twf, ac os oes gan yr athrawon meddylfryd twf gall hyn rhoi’r hyder i’r disgyblion i lwyddo. Mae’n rhaid iddynt gael i mewn i’r patrwm o symud y disgyblion i sefyllfa lle maent yn mynd i afael yn yr ‘struggle’. Maent yn gyfeiro at wahanol barthau; “Comfort Zone”, “Struggle Zone” a’r “Panic Zone”. Yn eu theori, awgrymai dylai pob disgybl ceisio fod yn y “Struggle Zone”, lle maent yn gweithio, ymdrechu a chyrraedd eu targedau. Mae addysgu rhagorol yn seiliedig ar wahaniaethu a ni ddylai fod yn unrhyw beth i boeni am (Smith and Gilbert, 2017).
Nid ydy gwahaniaethu yn cael ei drafod yn aml iawn ac felly mae’n angenrheidiol i greu nifer o strategaethau gwahanol tuag at wahaniaethu er mwyn gwneud yr addysgu yn fwy clir i’r disgyblion.  Defnyddiwyd gwahanol strategaethau er mwyn rhoi cymorth i grwpiau gwahanol, yn dangos fod gwahaniaethu i bawb. Mae Smith hefyd yn cytuno efo Torn a Bennett wrth ddweud fod amgylcheddau dysgu yn effeithio ar sut mae’r disgyblion yn dehongli’r tasgau. Gallwn gymryd o’r dystiolaeth yma fod gwahaniaethu yn digwydd trwy gydol addysg disgyblion, ond mae’n rhaid dilyn gwahanol strategaethau a gwthio unigolion er mwyn helpu nhw cyrraedd ei gôl. Yn ystod fy meicro wers, defnyddiais wahaniaethu trwy gydol y wers yn rhoi cymorth i un o’r dysgwyr sydd angen yr holl waith yn Comic Sans 18. Cynlluniais y gwaith felly bod popeth yn Comic Sans ffont 18, ac felly nid oedd y dysgwr penodol yna yn teimlo allan o le. Mae hyn yn cyfeirio yn ôl at theori Smith a Gilbert, sydd yn mynnu bod rhaid addasu strategaethau gwahanol er mwyn gwneud yr addysgu yn fwy clir at y disgyblion.

Bu’r Cwricwlwm Cymreig yn adlewyrchu pwysigrwydd addysg yng Nghymru, yn canolbwyntio ar fywyd a’r iaith y bobl Cymraeg ac ers 2008 mae wedi bod yn ofyniad statudol ar draws Cymru gyfan o fewn y cwricwlwm. Ein diwylliant ni yw beth sydd yn adeiladu cysyniadau o fewn addysg, ac o hyn yn datblygu galluoedd, hunan delwedd ac ein dealltwriaeth o’r byd o’n cwmpas ni. Defnyddiwyd y Cwricwlwm fel egwyddor unedig sydd yn gwneud i bob un o’r dysgwyr ar draws Cymru cael y fynedfa i ddealltwriaeth ddyfnach ar y wlad maent yn cael eu magu ynddo (Learning.gov.wales, 2003). 
Datblygodd y Cwricwlwm Cymreig yn wreiddiol o’r Cwricwlwm Cenedlaethol, lle wnaeth Llywodraeth Cymru penderfynu bod rhaid rhoi mwy o bwyslais ar addysgu am ddiwylliant a hanes Cymru oherwydd digwyddiadau newidiol megis Tryweryn. Yn ôl Safonau Statws Athro Cymwysedig (Gov.wales, 2009) mae’n angenrheidiol fod dysgwyr yn deall beth yw’r Cwricwlwm Cymraeg (S2.2), yn rhoi’r cyfle iddyn nhw ddatblygu eu dealltwriaeth ar nodweddion Hanesyddol, Economaidd, Diwylliannol, Amgylcheddol ac Ieithyddol Cymru. Bu’r bwrdd arholi CBAC yn cytuno gyda hyn, gan nodi yn fanyleb y cwrs Ail Iaith Cymraeg. Esboniai bod nod y cwrs TGAU oedd sicrhau bod pob dysgwr yn cael y cyfle i gael meddylfryd positif tuag at yr iaith a’r diwylliant Cymru (Wjec.co.uk, 2011). Er hynny, ar ôl llawer o ymchwilio ar y topig, bu Kevin Smith yn ffeindio bod llai na 40% o blant yn cytuno bod yr ysgol yn helpu iddyn nhw werthfawrogi fod yn Gymro ac felly yn gwneud i nifer cwestiynu bwriad y Cwricwlwm Cymreig ac os ydy yn cyflawni ei gol o hyrwyddo'r genhedlaeth Cymraeg (Smith, 2015). Cafodd y Cwricwlwm Cymreig ei ddefnyddio trwy gydol fy meicrowers trwy’r agwedd ieithyddol. Roedd gan y cyfle i bob dysgwr defnyddio’r iaith Gymraeg ar lefel gwahanol o ruglder. Bu’r cyfle gan y dysgwyr i ddod yn ymwybodol o’r iaith Gymraeg wrth addysg topig sydd yn berthnasol i fywydau nhw.

Wrth gynllunio gwersi, mae’n rhaid sicrhau eich bod yn dilyn y fframweithiau gwahanol. Yn ôl Llywodraeth Cymru (Government, 2014) bu’r fframwaith llythrennedd a rhifedd yn cael ei ddefnyddio ar draws y pynciau gwahanol er mwyn cadw cysondeb a hefyd dangos bod rhaid i bob dysgwr cyrraedd targedau penodol o fewn y fframwaith yma. Gan ddefnyddio’r fframweithiau yma, dywedai’r Llywodraeth dyle’r athrawon gallu datblygu cynnwys eu cwricwlwm er mwyn sicrhau bod gan y dysgwyr yr un cyfleoedd i ddatblygu eu sgiliau. Mae’r pwyslais ar wella sgiliau rhifedd a llythrennedd wedi codi yn sylweddol dros y blynyddoedd diwethaf, gyda’r prif ffocws ar wella cymhwyster a safonau ysgolion ar draws Cymru. Bu’r Cynulliad Cenedlaethol Cymru (Assembly.wales, 2013) yn cefnogi Llywodraeth Cymru, yn cytuno dylai’r fframwaith fod yn rhan allweddol o fewn y cwricwlwm er mwyn ceisio gwella sgiliau llythrennedd a rhifedd, i allu codi graddau a dangos y pwysigrwydd o gael lefelau uwch o ddysgwyr sydd yn cyfrif ac yn llythrennog. Er bod yna pwyslais mawr ar y gwelliant yn sgiliau llythrennedd a rhifedd, fuodd Tony Sparks (2015) o Estyn, yn adrodd ar safonau llythrennedd a rhifedd ar ôl i’r fframwaith cael ei gyflwyno. Dywedai gan fod y fframwaith wedi cael ei gyflwyno’n gyflym iawn, nid oedd hyn yn rhoi’r ysgolion digon o amser i baratoi ar gyfer y newidiadau. Cafodd hyn effaith felly ar ganlyniadau’r dysgwyr, gyda’r sgiliau dal i fod yn fater allweddol yn addysg Cymru. Bu’r Fframwaith Llythrennedd yn llifo trwy’r meicrowers, yn ceisio gwella sgiliau Cymraeg y dysgwyr a chodi lefelau llythrennog nhw. Roedd pwyslais pendant ar sgiliau llafaredd, gan fy mod i yn trio gwella a chodi safon lefel ynganu'r dysgwyr tra hefyd yn ehangu eu geirfa.

Yn debyg i’r fframwaith llythrennedd a rhifedd, mae hefyd angen cynnwys agweddau o’r Fframwaith Cymhwysedd Digidol yn eich cynllun gwaith. Gyda’r pwyslais a’r cynnydd o ddefnydd technoleg yn y byd gwaith heddiw, mae’n rhaid sicrhau bod sgiliau'r dysgwyr yn datblygu er mwyn iddyn nhw fod yn hyderus yn defnyddio’r amrywiaeth o ddyfeisiau technolegol (Government, 2018).

	I grynhoi, mae’n amlwg bod angen cymryd llawer i mewn i ystyried wrth cynllunio a chyflwyno gwersi. Yn ol cynlluniau’r cwrriculum cenedlaethol mae’n rhaid sicrhau bod fframwaith llythrennedd, rhifedd a cymhwysedd digidol yn cael ei gynnwys a bod elfennau o’r Cwricwlm Cymraeg yn rhedeg trwy’r cynlluniau gwaith. Mae hefyd angen cymryd i fewn i ystyried elfennau o wahaniaethu rhwng y disgyblion a sut i rhoi hyn i mewn i ymarfer wrth gosod gwaith i dysgwyr MAT ac SEN. Rwyf hefyd gyda’r cyfle nawr i treuali tactegau dysgu gwahanol, er mwyn gweld pa rhai sydd yn addas neu ddim ac i weld hefyd sut mae’r dysgwyr gwahanol yn ymateb iddyn nhw. Mae’n bwysig i adnabod eich dysgwyr o dosbarthaidau gwahanol er mwyn defnyddio’r techneg cywir gyda nhw.
Rhan B (ii)
Cyn mynd ati i gynllunio fy meicrowers, cefais y thema o ‘Gymdeithasu’. Dewisais i i ddilyn y pwnc o Wefannau Cymdeithasol. Roedd rhaid cyflwyno’r gyfres o wersi i blant blwyddyn 9, Cymraeg Ail Iaith. Cynlluniais y wers i fod yn wers 60 munud fel gofynnir, er hynny gan mae meicrowers oedd hi, cafodd y wers ei gyddwyso i lawr i 30 munud. Buais yn paratoi'r wers am 26 disgybl a oedd yn gweithio ar lefel 5 ar y pryd. Roedd 6 disgybl MATh yn ddosbarth, 2 disgybl ADY ac 1 disgybl gyda nam olwg felly roedd angen i’r holl adnoddau fod yn ffont Comic Sans, maint 18. Er bod gennym ni meini prawf i ddilyn wrth greu a chyflwyno’r wers, roedd angen cymryd i mewn i ystyried fod y wers yn un ffug ac o fewn amgylched annaturiol.
O fewn y meicrowers, cyflwynais y wers gyntaf yn y cynllun gwaith. Cafodd y thema ‘Cymdeithasu’ ei gyflwyno i’r dysgwyr, gan arddangos ar sleid PowerPoint, roedd hyn yn rhoi’r cyfle i’r dysgwyr trafod y term o fewn ei pharau. Wrth gyflwyno’r topig buais yn defnyddio cyfuniad o Saesneg a’r Gymraeg. Tra fy mod i wedi bod ar leoliad yng Nghrughywel, rwyf wedi sylweddoli nid oes gan bob dysgwr yr un lefel o Gymraeg. Mae’n rhaid adnabod y dysgwyr yn bersonol er mwyn gallu barnu pa fath o safon i siarad yn y Gymraeg gyda nhw, oherwydd hyn rwyf yn teimlo fy mod i’n dechrau bwrw safon SAC S3.3.5, yn cefnogi’r disgyblion sydd yn dysgu yn y Gymraeg gydag iaith gartrefol wahanol. Ar ôl y gweithgaredd yma, cafodd y dysgwyr y cyfle i drafod fel dosbarth am beth maen nhw’n meddwl yw’r term cymdeithasu, ac roedd pob awgrym yn dod yn ôl i Wefannau Cymdeithasol. Rhoddir hyn y cyfle i mi wedyn cyflwyno topig y wers heddiw. Wrth gael y profiad i ddysgu ar fy lleoliad, rwyf wedi dysgu bod yn bwysig i gael tasg i gychwyn y wers. Yn aml, bu’n werth dewis tasg sydd yn adolygu'r gwaith buodd y plant yn mynd dros yn y wers flaenorol, yn dewis rhyw elfen roedd y dysgwyr yn ffeindio’n anodd felly maen nhw’n cael y cyfle i wella’r elfen.
Unwaith i’r dysgwyr cwblhau’r dasg gychwynnol, mi wnes i esbonio’r nod ac amcanion y wers. Mae’n bwysig sicrhau bod eich nod ac amcanion ar gyfer eich gwersi wedi ei ddiffinio’n glir felly mae’r dysgwyr gyda’r pwrpas a’r ffocws o’i ymdrechion dysgu. Yn ystod y meicrowers, roedd yr eglurhad o’r nod a thasgau trwy gydol y wers heb gael ei wneud yn glir iawn ac oherwydd hyn roedd gan y dysgwyr llawer o gwestiynau a gallai wedi cael ei osgoi os oedd yr eglurhad cychwynnol yn glir. Rwyf dal yn ffeindio fy mod i’n rhoi esboniadau aneglur yng Nghrughywel, yn enwedig mewn sefyllfa realistig, ffeindiais fy mod i’n gwario llawer o’r wers yn teithio o amgylch y dosbarth yn ateb yr un cwestiynau gan y dysgwyr. Er mwyn ceisio gwella’r arfer yma a chyrraedd safon SAC S3.3.3 sef i addysgu gwersi neu ddilyniannau o waith wedi’u strwythuro’n glir i’r dysgwyr, credaf ei bod hi’n bwysig i gael rhyw tair munud ar ddechrau pob gweithgaredd yn esbonio. Bydd yn ddefnyddiol i ddefnyddio dull ymddygiadol yn yr achos yma i geisio cael gafael ar y ffactorau amgylcheddol sydd wedyn yn effeithio ar ymddygiad arsylladwy'r dysgwyr. Yn dilyn dull Bandura o’r theori dysgu gymdeithasol (1978) bydd yn dacteg ddelfrydol i ofyn i bob un o’r dysgwyr i roi eu pen ar y bwrdd ac i gwynebu fi, yr athrawes, tra fy mod i’n hesbonio. Gan wneud hyn, bydd y dysgwyr yn dod i’r arfer o ddefnyddio’r dull yma tro ar ôl tro tra fy mod i’n hesbonio. Ar ôl yr amser esbonio, bydd gan y dysgwyr wedyn y cyfle i ofyn cwestiynau lle mae angen, ac felly yn lleihau'r nifer o gwestiynau a ofynnir i gwblhau’r dasg.
Yn symud ymlaen i’r dasg gyntaf y wers, roedd rhaid i’r dysgwyr ysgrifennu brawddeg yn eu grwpiau yn esbonio beth roedden nhw’n feddwl yw’r diffiniad am y term gwefannau cymdeithasol. Roedd rhaid i’r dysgwyr ceisio ysgrifennu’r frawddeg yn y Gymraeg ac yna ynganu allan i’r dosbarth. O hyn, roedd rhaid wedyn i’r dysgwyr chwarae’r gem Dominos yn, yn matsio’r llun cywir gyda’r gwefan cymdeithasol cywir. Rhoddir hyn y cyfle i’r dysgwyr adnabod gwefannau cymdeithasol newydd, er hynny wnes i ddim rhoi sleid ar y PowerPoint neu daflen cywiro er mwyn i’r dysgwyr sicrhau fod ei atebion yn iawn. Ers hyn, rwyf wedi dysgu'r pwysigrwydd i sicrhau fod y dysgwyr yn gwybod os yw’r atebion yn gywir neu yn anghywir. Yn gyntaf, rhoddir y cyfle iddyn nhw hunan asesu eu gwaith, felly maen nhw’n gwybod ym mhle maen nhw wedi mynd yn anghywir. Yn ail, gan roi’r dysgwyr y cyfrifoldeb i farcio gwaith eu hunain mae hyn yn gwneud hi’n angenrheidiol iddyn nhw gymryd cyfrifoldeb dros ddysgu eu hunain (Black a William, 1998). Wrth fonitro’r hunan asesu yma, mae’n cyflawni safon SAC S3.2.2 gan roi adborth yn unionsyth i’r dysgwyr i ystyried perfformiad eu hunain ac yna werthuso a’i wella.
Un o brif sgiliau Ail Iaith Cymraeg yw gallu darllen a ddeall darn darllen yn y Gymraeg. Felly fel tasg yn y meicrowers, roedd rhaid i’r dysgwyr gweithio yn ei pharau a defnyddio’r dechneg darllen sganio er mwyn tynnu pwyntiau perthnasol allan o’r darn a buodd yn esbonio pam mae unigolion yn defnyddio gwefannau cymdeithasol. Fel cymorth, roedd gan bob bwrdd y darn darllen yn Saesneg os oedden nhw wir angen y cymorth. Fel esboniais y gynharach, mae pob unigolyn ar lefel gwahanol o ddeall yr iaith ac felly rhaid sicrhau bod y cymorth yna i’r dysgwyr sydd angen. Mae Allison a Tharby (2017) yn sôn am y “zones” gwahanol mae plant yn gweithio o fewn, ac mae angen ystyried o fewn pob gwers bod dysgwyr gwahanol yn mynd i weithio yn y tair “zone” gwahanol. Oherwydd hyn, rwyf wedi dysgu i sicrhau bod gen i gymorth i’r dysgwyr llai abl yn y dosbarth ond hefyd i baratoi am y dysgwyr MAT sydd yn gweithio allan o’i “Comfort Zone” ac sydd angen y gwaith ychwanegol. Defnyddiais yr ymarfer yma yng Nghrughywel, wrth ddefnyddio ei bolisi Olympaidd (Efydd, Arian ac Aur) fel meini prawf llwyddiant i gyd fynd gyda’r tasgau mae’r dysgwyr yn ceisio cwblhau. Rwyf hefyd yn cyflawni safon SAC S3.2.4 gan adnabod y dysgwyr mwy galluog ac yn cefnogi'r rhai sydd yn gwethio islaw disgwyliadau cysylltiedig.
Yn y dasg nesaf ofynnais i’r dysgwyr trafod pa fath o bobl sydd yn defnyddio gwefannau cymdeithasol. Roedd ganddyn nhw'r cyfle i weithio yn eu grwpiau i wneud hyn. Dywedai Vygotsky (1978) am y pwysigrwydd o weithio gydag eraill er mwyn cael y rhyngweithiad cymdeithasol sydd angen i ddatblygu elfennau gwybyddol y dysgwyr. Credodd bod cymdeithasau a gweithio gydag eraill yn chwarae rôl bwysig yn y proses o greu ystyr o rywbeth. Wrth ddysgu iaith, mae’n defnyddio fframweithiau gwybyddol newydd. Dydych chi ddim yn gallu dysgu iaith trwy gyfieithu, mae’n rhaid dysgu ar gof ac felly gan weithio a thrafod mewn grwpiau maen nhw’n annog ei gilydd i ddadansoddi gwybodaeth sydd yn y pen draw yn mynd i wella eu gwaith cof. Er hynny, mae ymchwil yn dangos bod plant ADY gyda sgiliau gof isel ac oherwydd hyn bydd yn fuddiol i ddefnyddio tasgau gwahaniaethau. Fel awgrymai Nuthall (2007) mae’n fuddiol i ddefnyddio strategaethau dysgu gwahanol ac addasu i’r dysgwyr sydd yn llai abl. Wrth wneud hyn rwyf wedi bod yn cyflawni safon SAC S3.3.4 gan fy mod i’n haddasu fy addysgu er mwyn bodloni anghenion dysgwyr. Gallai wedi gwneud hyn yn ystod fy meicrowers ar gyfer y dasg yma pan ofynnais iddyn nhw drafod a chyfeirio yn ôl at y gwaith gan ysgrifennu ar y bwrdd gwyn. Ni chymerais i mewn i ystyried am y disgybl nam olwg a oes oedd e’n mynd i allu gweld neu ddim. Yn ystod fy amser yng Nghrughywel nid wyf wedi dod ar draws dysgwr gyda nam olwg, er hynny yn y dyfodol byddaf yn gofyn i’r dysgwyr teipio ar y cyfrifiadur i roi ar y PowerPoint yn lle felly bydd y cyfle i newid y steil a maint y ffont. Bydd hyn yn buddio’r dysgwyr gyda nam olwg oherwydd bydd yn sicrhau eu bod nhw’n gallu gweld y gwaith ar bob adeg. Mae rhywbeth fel hyn yn addas ar gyfer disgyblion eraill gyda nam olwg, ond hefyd mae’n bwysig i newid strategaethau i siwtio pa fath o ddosbarth a pa fath o ddysgwyr gydag anghenion sydd o fewn y dosbarth.
Trwy gydol y meicrowers roedd elfennau o’r Fframwaith Llythrennedd, Rhifedd a chymhwysedd digidol. Y prif canolbwyntiad oedd ar y fframwaith llythrennedd gan fod technegau llafaredd, ysgrifenedig a darllen yn y wers. Er hynny roedd tasg rhifedd wedi cael ei chynllunio yn y cynllun gwers, lle'r oedd rhaid i’r dysgwyr angen dadansoddi'r data ar y fideo gwylion nhw ar y niferoedd o ddefnyddiwr gwefannau cymdeithasol a sut mae wedi codi dros y blynyddoedd. Roedd hyn hefyd yn ddefnydd o’r fframwaith digidol, oherwydd danfonwyd negeseuon allweddol i’r dysgwyr am y pam roedden nhw’n dysgu am y pwnc ac yn ucheloleuo prif bwyntiau. Yn ystod y meicrowers, nid oedd digon o amser i wneud yr ymarfer yma gan fy mod i angen torri hi lawr. Yn y cynllun gwers, mae’n bwysig i gynnwys elfennau o bob fframwaith er nad yw hi’n angenrheidiol i gynnwys yn pob gwers (Goverment, 2014). Rwyf wedi trio cynnwys elfennau o’r fframweithiau yma tra fy mod i’n cynllunio fy ngwersi yng Nghrughywel, yn sicrhau fy mod yn bwrw elfennau gwahanol er mwyn datblygu sgiliau’r dysgwyr. Gan gynnwys yr elfennau yma, mae’n sicrhau bod y dysgwyr yn gyfarwydd ag yr addysgu a nifer o egwyddorion a chanllawiau gan gynnwys codi safonau llythrennedd a rhifedd.
Ar gyfer tasg orffenedig y wers, gofynnais i’r dysgwyr crynhoi beth ddysgon trwy gydol y wers gan ysgrifennu 4 brawddeg yn ffurf Trydar. Defnyddiais dechneg scaffoldio Vygotsky (1978) gan roi’r dysgwyr matiau iaith er mwyn rhoi cymorth iddyn nhw yn dechrau eu brawddegau lle oedd angen. I’r dysgwyr MAT, ofynnais iddyn nhw ehangu eu brawddegau lle gallen nhw trwy ddefnyddio cysyllteiriau a oedd hefyd ar y matiau iaith. Er mwyn profi bod y dysgwyr wedi deall bwriad y dasg ac wedi cymryd mewn beth roedden nhw wedi dysgu yn ystod y wers, wnes i ofyn i ddysgwyr penodol ynganu eu brawddegau. Rwyf wedi cymryd y dechneg yma a’i defnyddio yn fy lleoliad cyntaf. Mae’r dysgwyr yn ffeindio hi’n werthfawr yn ymarfer eu hynganu ar yr eirfa newydd maen nhw wedi dysgu. Mae hyn hefyd yn rhoi’r cyfle i mi gywiro ynganu lle mae angen neu roi canmoliaeth i’r dysgwyr. Wrth roi canmoliaeth yn y dosbarth dysgu mae’n cynyddu cymhelliant y dysgwyr a byddan nhw yn buddio yn fawr oherwydd hyn yn ôl model datblygiad Piaget (1936).Wrth paratoi ar gyfer fy meicrowers, dysgais bod angen rhoi digon o amser i baratoi am gwersi. Rwyf wedi cymryd y gwybodaeth yma a’i rhoi mewn i ymarfer yn ysgol Crughywel, yn sicrhau bod yr adnoddau a’r PowerPoint wedi paratoi o flaen llaw. Byddaf yn dilyn cynllun gwaith yr ysgol ond hefyd yn dal at strythur y curriculum CA3 Ail iaith Cymraeg. Mae pob ysgol yn dilyn cynllun gwahanol, ond yn dilyn elfennau o’r curriculum cenedlaethol. 
Ers cyflwyno’r meicrowers ac ar ôl cael y profiad o fod yn Ysgol Crughywel, yn rhoi’r theorïau yma i ymarfer rwyf wedi creu cynllun gweithredu (Atodiad 1), gyda rhestr o dargedau arni. Fy nod yw gweithio tuag at y targedau yma, sydd wedi cyfeirio at safonau SAC, er mwyn gwella safon fy addysgu. Rwyf wedi cymryd i mewn i ystyried nodiau a thargedau a chafwyd ei osod gan fy mentor Prifysgol ac athrawon yn ar fy lleoliad, ac wedi dod i’r canlyniad taw esbonio’n glir ac yn gryno, asesu dealltwriaeth disgyblion yn y wers ac arbrofi gyda faint o Saesneg a Chymraeg i ddefnyddio yn ystod y wers. Rwyf hefyd wedi amlinellu yn gynllun gweithredu pa gamau byddai’n cymryd i gyrraedd y safonau yma, y meini prawf llwyddiant a dyddiad targed rwyf wedi gosod i fy hun.
Atodiadau
Atodiad 1 - Cynllun Gweithredu

	AMCANION
(wedi’u cysylltu â Safonau SAC lle bo’n briodol)
	CAMAU I’W CYMRYD
	MEINI PRAWF LLWYDDIANT
	DYDDIAD TARGED


	


S3.3.3 – Esbonio yn glir ac yn gryno.

	1. Sicrhau bod yr amcanion dysgu wedi cael ei amlinellu yn glir.
2. Addysgu gwersi a ddilyniannau o waith sydd wedi cael ei strwythuro yn glir.
3. Datblygu hyder er mwyn gallu cyflwyno’r gwaith a chyflwyniadau yn fwy clir a cryno.
	1. Tystiolaeth yn y cynlluniau gwersi PAP1 sydd wedi eu cofnodi yn y FfAA.
2. Adborth positif gan y mentor pwnc tra’n gweithio at y targed.
3. Sylwadau positif yn y Llyfryn Arsylwi Gwersi.

S3.2.1 – I asesu dealltwriaeth disgyblion o gynnwys y wers.

	1. I wneud defnydd o stratagaethau monitro ac asesu i werthuso cynnydd y dysgwr.
2. Defnyddio cynnydd y dysgwr i wella cynllunio ac haddysgu fy hunain.
3. I rhoi adborth cadarnhaol felly mae’r dysgwyr yn gallu mynd yn eu blaenau i wella’i perfformiad.
	1. Arbrofi wahanol stratagaethau monitro ac asesu i weld pa un sydd yn gweithio’n well gyda’r dysgwyr, a pa un sydd yn buddio ei cynnydd orau.
2. I rhoi tasgau penodol i sicrhau bod cynnydd y disgyblion yn wella, yn rhoi’r cyfle wedyn i fi newid stratagaethau dysgu i gyd-fynd gyda’r dysgwr ac i gynllunio rhai topigau yn fwy manwl.
3. Gweld gwelliant yn camgymeriadau penodol y dysgwyr oherwydd adborth blaenorol.

S3.3.5 – Arbrofi gyda faint o Gymraeg/Sasneg lafar i ddefnyddio yn y gwersi.
	1. I allu cefnogi lefelau wahanol o Gymraeg sydd yn cael ei siarad yn y dosbarth – siarad Cymraeg ar lefel mae’r dysgwyr gwahanol yn cyfforddus gyda.
2. I fod yn man cymorth i’r unigolion sydd ddim yn cyfarwydd gyda’r ffurf iaith.
3. I gosod disgwyliadau uchel, gan anelu at ddefnyddio lefel ychydig yn fwy o Gymraeg nag sydd gan y disgyblion.
	1. Cynnal sgyrsiau yn y Gymraeg. 
2. I fod yn athrawes sydd yn hawdd i mynd ato ac yn cefnogi’r dysgwyr i wneud iddynt teimlo yn digon cyfforddus i gallu siarad i mi os ydyn nhw yn ffeindio’r gwaith yn anodd.
3. Asesu beth yw lefel pob unigolyn gwahanol ac herio pob dysgwyr felly maen nhw’n gallu cyrraedd y lefel uchaf a gallen.
	
13.12.18

